Мемарыяльная дошка на шведскай мове на сцяне дома, у якім падчас бегу спыніўся японскі спартсмен
**Сідза Канакуры** (金栗四三, *Kanakuri Shizō*?), таксама **Сідза Канагуры**, **Cон Кі-Ёнг** (20 жніўня 1891 у Васуі, Прэфектура Кумамота — 13 лістапада 1984 у Тамане, прэфектура Кумамота) — японскі лёгкаатлет, бягун на доўгія дыстанцыі.

Біяграфія
---------

### Алімпійскія Гульні 1912

Выступленне ў Стакгольме былі дэбютам прадстаўнікоў Японіі ў гісторыі алімпійскіх гульняў. Было вырашана адправіць двух атлетаў: спрынтара Яхіка Мішыма і Канакуры, які атрымаў пуцёўку на алімпійскія гульні дзякуючы перамозе ў праведзеным 19 лістапада 1911 года нацыянальным адборы. Дарога да сталіцы Швецыі ў 1912 годзе адняла ў Канакуры 18 дзён, ён падарожнічаў, між іншым, па Транссібірскай магістралі і карыстаўся кожнай магчымасцю правесці трэніроўку: калі цягнік спыняўся, то бегаў вакол станцыі. Па прыбыцці на месца Канагуры па-ранейшаму не мог спакойна трэніравацца — менеджар зборнай захварэў, і самы малодшы ўдзельнік японскай каманды — Канакуры —  праводзіў шмат часу, даглядаючы яго.

Марафон на алімпійскіх гульнях у Стакгольме (праходзіў па маршруце даўжынёй 40,2 км) адбыўся 14 ліпеня пры тэмпературы больш за 30 градусаў па шкале Цэльсія. У раёне 30-га кіламетра японскі спартсмен спыніўся каля аднаго з дамоў (населеннага сям'ёй Пятры) і папрасіў у гаспадароў шклянку вады. Пасля наталення смагі, ён заснуў, прачнуўшыся толькі на наступны дзень, раніцай. Арганізатары не ведаючы, дзе знаходзіцца Канагуры нават звярнуліся задапамогай у пошуках у паліцыю. Збянтэжаны сваім паводзінамі спартсмен, першапачаткова, нават адмаўляўся вяртацца на радзіму.

### Далейшая легкаатлетычная кар'ера

У 1913—1915 гады перамагаў у чэмпіянаце Японіі ў марафоне (беглі на дыстанцыі 25 міль). Атрыманыя падчас гэтых перадач вынікі адкрывалі сусветны спіс у трох паслядоўных сезонах. З-за таго, што алімпійскія гульні 1916 былі адмененыя з-за першай сусветнай вайны, Канагуры быў вымушаны чакаць наступных спаборніцтваў з замежнымі легкаатлетамі да 1920 года.

У марафоне на алімпійскіх гульнях у Антвэрпэне ён заняў 16 месца з вынікам 2:48:45,4 — гэты вынік стаў першым афіцыйным рэкордам Японіі ў марафоне.

13 красавіка 1924 года, перамог у марафоне ў Токіа з часам 2:36:10 (лепшы вынік у кар'еры) — гэты вынік стаў новым рэкордам для Японіі, а таксама лепшым вынікам на поўнай дыстанцыі ў марафонскім сезоне 1924 у свеце. Праз тры месяцы, падчас алімпійскіх гульняў у Парыжы, Канакуры не заняў прызавога месца, перамог тады фін Альбін Стэнрас з вынікам 2:41:22,6.

### Стакгольмскі марафон

У 1967 годзе Шведскі Алімпійскі Камітэт адсвяткаваў 55-ю гадавіну алімпійскіх гульняў у Стакгольме і запрасіў Канагуру для выступлення ў Стакгольмскім Марафоне. Японец поўнасцю прабяжаў марафонскую дыстанцыю; час, які спатрэбіўся на гэта, быў 54 гады, 8 месяцаў, 6 дзён, 5 гадзін, 32 хвіліны 20,3 секунды.

14 ліпеня 2012 года, роўна з таго ж месца і ў той жа час, што і 100 гадоў назад, пачаўся Стакгольмскі марафон. Сярод тысяч яго ўдзельнікаў быў праўнук Канагуры — Ясіякі Курата, якому арганізатары, разам з нашчадкамі сям'і Пятры, забяспечылі начлег у той жа віле, і ў тым жа ложку, у якім 100 гадоў таму адпачываў у ходзе алімпійскай барацьбы яго прадзед.

Гл. таксама
-----------

* Францыска Лазара  (англ.) (бел.

Зноскі
------

1. 1 2
2. ↑  Japan Архівавана 29 ліпеня 2008. (ang.
3. ↑  Yahiko Mishima Bio, Stats, and Results Архівавана 17 красавіка 2020. (ang.
4. ↑  Japan at the 1912 Stockholm Summer Games Архівавана 19 мая 2009. (ang.
5. 1 2 3 4 5 6  Edan Corkill: Better late than never for Japan's first, «slowest» Olympian Архівавана 27 жніўня 2016. (ang.
6. 1 2 3 4 5 6  Shizo Kanakuri Bio, Stats, and Results Архівавана 1 ліпеня 2019. (ang.
7. 1 2  *Athletics at the 1912 Stockholm Summer Games: Men's Marathon* Архівавана 7 лістапада 2012. (ang.
8. 1 2 3 4 5  *Szwecja uczci maraton w czasie którego jeden zawodnik zmarł, a jeden… zasnął* (pol.). wprost.pl, 2012-07-14. [dostęp 2013-11-29].
9. ↑  National Marathon Champions for Japan Архівавана 15 студзеня 2011. (ang.
10. 1 2  *Yearly Rankings- Marathon* Архівавана 3 ліпеня 2014. (ang.
11. ↑  *World Marathon Rankings for 1913* Архівавана 8 лютага 2012. (ang.
12. ↑  *World Marathon Rankings for 1914* Архівавана 5 лютага 2012. (ang.
13. ↑  *World Marathon Rankings for 1915* Архівавана 5 лютага 2012. (ang.
14. 1 2  *JPN Record Progressions- Road* (ang.
15. 1 2  Janusz Waśko, John Brant, György Csiki, Andrzej Socha: *National Records Evolution 1912 – 2012*. Zamość: 2013, s. 64. ISBN 978-83-62033-30-0.
16. ↑  *World Marathon Rankings for 1924* Архівавана 15 студзеня 2011. (ang.
17. ↑  *Athletics at the 1924 Paris Summer Games: Men's Marathon* Архівавана 6 студзеня 2015. (ang.

Літаратура
----------

* *Shizo Kanakuri Bio, Stats, and Results* Архівавана 1 ліпеня 2019. (англ.). Sports-Reference.com. [доступ 29 лістапада 2013].